tomron87/hebrew-wikipedia-sentences-corpus huggingface dataset:
המהדר יוצר בנוסף קוד "חבוי" בבנאי של כל מחלקה כדי לאתחל את המצביע לטבלה הנכונה.
נניח שתוכנית מכילה מספר מחלקות היורשות אחת מן השנייה.
מחלקה על Car ושתי מחלקות יורשות, Bus ו PrivateCar.
המחלקה Car מגדירה מתודה וירטואלית stop.
שתי המחלקות היורשות יספקו מימוש שונה למתודה.
כאשר התוכנית קוראת למתודה stop מתוך מצביע מסוג Car (שיכול להצביע למחלקה מסוג Car או לשתי המחלקות שיורשות ממנה), ההחלטה לאיזה מימוש לקרוא נעשית בהתאם לטיפוס המחלקה האמיתי שהיא משויכת אליו.
כיוון שטיפוס המצביע לא נקבע בזמן הקומפילציה, ההחלטה לא יכולה להתבצע בזמן זה, והיא נעשית רק בזמן הריצה.
ישנן דרכים שונות ליישום המנגנון אולם פתרון הטבלה הווירטואלית נפוץ בעיקר בסביבת C++ ושפות קשורות נוספות (כמו C#).
שפות אשר מפרידות את תכנון הממשק (interface) מיישומו כמו Visual Basic ו-delphi משתמשות אף הן במנגנון הטבלה הזמנית מכיוון שהיא מאפשרת לאובייקטים להשתמש במתודות שונות באמצעות סט של מצביעים.
טבלן מצויץ (טַבְלָן מְצֻיָּץ, שם מדעי: Podiceps cristatus) הוא מין של עוף מים ממשפחת הטבלניים.
פירוש השם המדעי: Podiceps - "רגליים באחוריים", Cristatus - "מצוייץ".
שם בערבית: עאטאס מתואג כביר.
טבלן זה הוא הגדול מבין בני המשפחה הנראים בישראל.
בלבוש הקיץ - עונת הרבייה - הסימן הבולט ביותר הוא "צווארון" בולט משני צדי הצוואר בצבע כתום-זהוב.
כמו כן, משני צדי כיפת הראש, שמשחירה, צומחות שתי ציציות המתרחבות למעין קרניים לכיוון העורף.
לבוש החורף פחות צבעוני: נעלמים הצווארון הכתום והציציות.
הכיפה שחומה ושוליה האחוריים מזדקרים מעט.
חלקי הגוף העליונים ועורף הצוואר שחומים בהירים.
קדמת הצוואר, הגחון וצידי הגוף לבנבנים-אפרפרים.
הצעירים דומים לבוגרים בלבוש חורף.
גופו של הטבלן הזה גלילי ומוארך.
בעת השחייה רובו שקוע במים ויוצר צללית נמוכה מאוד.
הצוואר הארוך נישא אז בזקיפות.
המקור ישר, בינוני בגדלו, מגושם ומחודד בקצהו.
לכל אחת מ-4 האצבעות אונת שחייה רחבה ונפרדת, אף שהאצבע האחורית מנוונת למדי.
כמו אצל רוב הטבלנים, גם לטבלן המצוייץ טקס חיזור, והוא אחד המיוחדים במשפחה: הזוג המונוגמי נוצר באפריל או מאי, בנדידה או בבית הגידול, ומתחיל בטקס חיזור קולני ביותר.
בני הזוג משמיעים קריאות צרחניות, נכנסים למים ומתחילים במחוות הדדיות של ניעור הראש, תצוגת "חתול" עם ראש מונמך, ושחייה מקבילה בגוף זקוף.
בנוסף, הם מגישים זה לזו צמחי מים ומחככים אותם אלה באלה.
הטקס מגיע לשיאו בריקוד "פינגווין", בו הם מרימים את כל הגוף למצב זקוף ומצמידים חזה אל חזה.
תפוצתו משתרעת מאוסטרליה במזרח ועד מערב אירופה ואפריקה.
בישראל הוא חורף וחולף שכיח למדי.
רוב החורפים מתרכזים בכנרת ובסביבתה.
עד לשנות ה-60 הוא דגר בביצות החולה ובאתרים אחרים.
על פי רוב הוא שוהה לבדו או בזוגות, ורק לעיתים נדירות רואים אותו בקבוצות קטנות ודלילות (עד 5 פרטים).
הוא ניזון מדגיגים אך גם מסרטנים וממזון צמחי.
טבלת ייאוש היא לוח שנה, שבו מסומנים הימים הנותרים עד לסיום תקופה מסוימת.
טבלת הייאוש משמשת להערכת משך הזמן הנותר עד תאריך המציין את סיומה של תקופה שהפרט שואף להשאיר מאחוריו.
כגון: תום שנת הלימודים, תום תקופת התמחות, תום השירות הצבאי או סיומה של תקופת מאסר.
טבלת הייאוש קיבלה את שמה משימושה ככלי להתמודדות מול ייאוש מתמשך, המיועד לעורר תקווה לקראת העתיד לבוא.
הממלאים אותה נוהגים למחוק כל יום שעובר, או לחכות זמן מה, ואז למחוק בבת אחת כמות גדולה של ימים.
טבסקו (בספרדית: Tabasco; רשמית: המדינה החופשית והריבונית של טבסקו; בספרדית: Estado Libre y Soberano de Tabasco) היא אחת מ-31 המדינות המרכיבות את מקסיקו.
טבסקו נמצאת בדרום-מזרח מקסיקו, וגובלת במפרץ מקסיקו בצפון, קמפצ'ה בצפון-מזרח, גואטמלה במזרח, צ'יאפס בדרום ווראקרוס במערב.
בירתה והעיר הגדולה ביותר בה וייארמוסה.
ישנו זן של פלפל חריף הנקרא על שם המדינה, פלפל טבסקו, וממנו מופק גם רוטב הטבסקו, אם כי רוטב זה אינו מיוצר במקסיקו.
הספרדים הגיעו לראשונה לאזור מדינת טבסקו של ימינו ב-1518. כעבור שנה הקונקיסטאדור הרנאן קורטס הגיע לאזור ונלחם בשבטים הילידים.
לאחר שניצח אותם, הוא קיבל 20 שפחות, כשאחת מביניהן הייתה מלינצ'ה, ששיחקה תפקיד חשוב מאוד בכיבוש מקסיקו.
לאחר מלחמת העצמאות של מקסיקו, ב-1824 הוקמה מדינת טבסקו, כשווייארמוסה משמשת כבירתה.
כעבור מספר שנים האנשים במדינה לא היו מרוצים מהממשל של מקסיקו וטבסקו פרשה ממנה מספר פעמים אך חזרה אליה סופית ב-1842.
ב-1974 התגלו מצבורי נפט וגז טבעי באזור המדינה.
הכסף הרב שבא מהמשאבים שימש לפיתוח תשתיות, אך המתקנים של תעשיית הנפט פגעו באיכרים, שמנהלים מאז מאבק נגד חברות הנפט.
הכלכלה המקומית מסתמכת בעיקר על הנפט, כאשר תעשיית הזיקוק היא החשובה במדינה.
בין שאר התעשיות החשובות במדינה ניתן למנות את תעשיות מוצרי המזון והבקבוקים.
למרות הגשמים הכבדים במדינה גורמים לשיטפונות, יש גידול משמעותי של תירס, דורה ושעועית.
בנוסף מגדלים במדינה קקאו, קוקוס, תפוז, בננה וקנה סוכר.
בנוסף יש במדינה שטחי מרעה גדולים, בהם מגדלים בעיקר בקר ובנוסף חזירים, כבשים ועיזים.
טבלן מערבי (שם מדעי: Aechmophorus occidentalis) הוא מין של טבלן מהסוג טבלן צפון-אמריקני, הידוע בעיקר בשל ריקוד החיזור המרהיב שלו, שבמהלכו הזכר והנקבה רצים ביחד על המים.
זהו הטבלן הגדול ביותר שחי בצפון אמריקה.
תחום תפוצתו של הטבלן מתפרש מדרום קנדה עד לקליפורניה, והוא מעדיף לחיות באגמי מים מתוקים ובביצות שבהם ישנם צמחי מים שמגיעים אל מעל לפני המים.
בחורף הטבלן נודד למפרצים חצי-מלוחים, אזורי מים מלוחים, שפכי נהרות או חופים מוגנים.
הטבלן המערבי ניזון בעיקר מדגים שאותם הוא תופס על ידי צלילה, אך לעיתים גם מחרקים, רכיכות וסרטנים.
פלג-גופו העליון וגבו של טבלן מערבי בוגר שחורים-אפורים, כשהצבע נעשה שחור לחלוטין באזור גב הצוואר.
צדי גופו בצבע אפור בהיר יותר, ופלג גופו התחתון לבן.
כיפתו בצבע שחור ועיניו אדומות.
זנבו של הטבלן קצר מאוד.
חלקו התחתון של הראש לבן, והמקור צהוב.
הטבלן מאופיין בחד-צורתיות זוויגית, וצעירים דומים במראם לבוגרים.
ישנם שני תת-מינים של הטבלן המערבי:
Aechmophorus occidentalis occidentalis - נמצא בדרום-מערב ובדרום-מרכז קנדה ובצפון-מרכז ומערב ארצות הברית.
הטבלן המערבי ידוע בזכות טקס החיזור המרהיב שלו, המתרחש כולו במים.
הטקס מתחיל בקריאות, ולאחר מכן הזכר והנקבה מתחילים לחקות זה את זה בסדרה של תנועות, המתחילה בנענוע-הראש והתזת מים.
לאחר שהקשר בין הזכר לנקבה מבוסס, מתחיל "ריקוד העשבים", שבמהלכו הזכר והנקבה מרימים את חזם מהמים, בעוד עשבים תפוסים במקורם.
אז הם משפשפים את מקוריהם, כשהעשבים משתלשלים מהם.
לאחר מכן מגיע השלב המרהיב ביותר של ריקוד החיזור: הזכר והנקבה מביטים זה בזו, ופותחים יחד בריצה מהירה על פני המים, בשני מסלולים מקבילים, כשצוואריהם מתוחים קדימה.
הטבלנים המערביים הם חברותיים, ובאגם אחד עשויים להיות מספרים גדולים של זוגות מקננים.
הקן נבנה בדרך כלל מחומרים צמחיים בצורת תל, עם שקע במקום שבו מונחות הביצים, וממוקם על צמחייה צפה.
לעיתים רחוקות הקן אף מוקם על היבשה.
הזכר והנקבה בונים את הקן ביחד מצמחייה צפה, מחומרים צמחיים שנמצאו מתחת למים או מצמחים שגדלים בסביבות הקן.
הנקבה מטילה 3–4 ביצים חומות-תכולות, שאורכן 3.5-4.2 ס"מ.
באלגברה מופשטת, טבלת קרקטרים (Character table) של חבורה סופית היא טבלה המייצגת את המידע על הקרקטרים של ההצגות האי-פריקות שלה.
בעמודותיה נתונות מחלקות הצמידות של החבורה, ובשורותיה שמים את הקרקטרים האי-פריקים שלה.
את טבלת הקרקטרים של חבורה נתונה ניתן לבנות בשיטות שונות, כמו יחסי האורתוגונליות של שור, הרמה של הצגות מחבורות מנה ופעולה של הקרקטרים החד-ממדיים.
הבנת טבלת הקרקטרים של חבורה סופית (ואף קומפקטית) תורמת להבנת כל הקרקטרים וההצגות שלה באופן מלא.
לטבלת הקרקטרים שימושים גם בתחומים נוספים, כמו פיזיקה, כימיה, קריסטלוגרפיה ועוד.
תהי חבורה ויהי שדה נתון (לרוב שדה המספרים המרוכבים).
בהינתן הצגה ליניארית ממד סופי של מעל השדה , הקרקטר (character) של הצגה זו הוא הפונקציה אשר מחשבת את העקבה של האופרטורים הליניאריים אשר באמצעותם פועלת החבורה.
אם ההצגה אי-פריקה, נאמר כי הקרקטר שלה הוא קרקטר אי-פריק.
בחבורה סופית (ובאופן כללי יותר, גם בחבורה קומפקטית), אפשר לשחזר מן הקרקטר של הצגה את ההצגה כולה (עד כדי שקילות).
כך למשל, ניתן לשחזר את הממד של ההצגה מתוך הקרקטר שלה: כאשר הוא איבר היחידה.
הערך נקרא הדרגה של הקרקטר .
אם הם שני איברים צמודים בחבורה, דהיינו עבור איבר מתאים, אז הקרקטר מקבל בשניהם את אותו ערך.
אם מאפיין השדה לא מחלק את סדר החבורה, לפי משפט משקה חוג החבורה הוא פשוט למחצה, ולכן לפי משפט ודרברן-ארטין מתפרק לסכום ישר של חוגי מטריצות מעל חוגים עם חילוק: .
לחוגים כאלה מודול אי-פריק יחיד, ולכן מספר ההצגות האי-פריקות של החבורה סופי, שווה למספר המחוברים , השווה גם לממד המרכז , שווה למספר מחלקות הצמידות של .
לכן, ניתן לבנות טבלה ריבועית, אשר בעמודותיה שמים את הקרקטרים האי-פריקים , ובשורותיה את מחלקות הצמידות של החבורה.
מעל מחלקות הצמידות נהוג לרשום את גודל המחלקה .
במקום ה- של הטבלה שמים את .
טבלה זו נקראת טבלת קרקטרים של החבורה.
לכל חבורה יש את הקרקטר הטרוויאלי (הקארקטר של ההצגה הטריוויאלית), ולכן בשורה הראשונה יש אחדות; בעמודה הראשונה שמים את דרגות הקרקטרים, היינו את המספרים (כלומר, הממדים של ההצגות האי-פריקות).
כדי למלא את טבלת הקרקטרים ניתן להשתמש במספר שיטות.
בנוגע לגדלים, מתקיימים מספר כללים:
כדי לדעת את גודל הטבלה יש לדעת את מספר מחלקות הצמידות.
מתקיים , ולעיתים (נדירות) הצגה כזו היא יחידה, ואז יודעים את .
מתקיים (ממד ההצגה מחלק את גודל החבורה), ואפילו .
אם תת-חבורה אבלית, ממדי ההצגות האי-פריקות קטנים מהאינדקס: .
כדי לדעת (בוודאות) את , יש להכיר את מבנה החבורה (למשל, את תת-החבורות הנורמליות שלה).
יחסי האורתוגונליות של שור הם יחסי אורתוגונליות על שורות ועמודות טבלת הקרקטרים העוזרים לחשב את איבריה.
שני יחסי שור השימושיים ביותר הם:
ניתן להרים הצגות (ולכן טבלאות חלקיות) של חבורת מנה נתונה אל הצגה של החבורה.
כלומר, אם תת-חבורה נורמלית של וידועה הצגה של , מקבלים הצגה של על ידי הרכבה עם העתקת המנה .
מקרה שימושי במיוחד של הרמה הוא עבור , תת-חבורת הקומוטטורים.
במקרה זה היא האבליניזציה של ובפרט אבלית - כלומר כל הצגה אי-פריקה שלה היא חד־ממדית (נתונה על ידי קרקטר כפלי) של החבורה ).
יותר מכך - כל הצגה חד־ממדית של היא הרמה של הצגה כלשהי של , לפי התכונה האוניברסלית של האבליניזציה.
בפרט, מספר הקרקטרים האי-פריקים מדרגה 1 של שווה ל-.
מספר זה הוא גם מספר המחוברים שמשתתפים בסכום .
אם הצגה חד-ממדית של , אז לכל הצגה -ממדית של , גם אף היא הצגה -ממדית של .
יתר על כן מוגדרת פעולת חבורה של חבורת הקרקטרים הכפליים (חבורת הקרקטרים מדרגה 1) של על כלל הקרקטרים של , השומרת על ממד.
יתר על כך, פעולה זו מעבירה קרקטרים אי-פריקים לקרקטרים אי-פריקים, כלומר, מקבלים פעולה של חבורת הקרקטרים הכפליים של על קבוצת השורות בטבלת הקרקטרים בעלות אותה דרגה.
ניתן לראות פעולה זו גם כפעולה של החבורה .
טבלת הקרקטרים של מכפלה ישרה של חבורות היא המכפלה טנזורית של הטבלאות שלהן.
חבורות ציקליות - במקרה של חבורות ציקליות המצב פשוט יותר, כי אנו יודעים מראש את כל ההצגות - הן מהצורה , כלומר העברת היוצר אל חזקה של שורש יחידה.
בפרט, טבלת הקרקטרים היא .
חבורות אבליות - לפי הטענה לעיל על הטבלה של מכפלת חבורות ולפי מיון חבורות אבליות סופיות, מקבלים את כל הטבלאות של כל החבורות האבליות הסופיות.
- נחשב ישירות את הטבלה של החבורה הסימטרית השלישית.
יש בה 6 איברים, וההצגה היחידה של 6 כסכום של ריבועים שלמים היא .
ואכן, יש שלוש מחלקות צמידות, מהצורה: .
ההצגה השנייה היא הצגה הסימן, הצגה שיש בכל חבורה סימטרית על ידי העתקת הסימן.
את השורה השלישית ניתן למצוא לפי יחס האורתוגונליות.
חבורות הסימטריה - באופן כללי, מבנה ההצגות של חבורות הסימטריה ידוע על פי דיאגרמות יאנג.
כך ניתן למצוא את טבלת הקרקטרים, שאיברי יהיו תמיד מספרים שלמים.
חבורות דיהדרליות - במקרה זה יש מבנה מפורש של מחלקות הצמידות ושל הטבלאות, התלוי בזוגיות של .
למבנה המלא ראו למשל .
טבלן עקוד-מקור (שם מדעי: Podilymbus podiceps) הוא מין של טבלן אמריקני, היחיד שנותר בסוגו לאחר הכחדתו של המין טבלן אטיטלן (ידוע גם בתור טבלן ענק), שהיה קרובו היחיד באותו הסוג.
רוב גופו חום - מה שמסייע לו להסתוות בביצות, בהן הוא חי - אך הגב וחלקו העליון של הראש כהים יותר.
החלק התחתון של הזנב בהיר.
צבע המקור אפור, ובקיץ יש עליו מעין עיגול שחור - מכאן שם המין בעברית.
הזכר והנקבה דומים - יש חד צורתיות זוויגית.
גופם של טבלנים צעירים מפוספס בלבן ושחור.
בשונה ממיני טבלנים אחרים, אין לטבלן עקוד-המקור נוצות לבנות מתחת לכנפיו.
הטבלן עקוד-המקור תועד לראשונה בחיבורו של לינאוס Systema Naturae ב-1758 כ-Colymbus podiceps.
הסוג הקרוב ביותר לסוג בו נמצא הטבלן הוא Tachybaptus.
שמו המדעי של הסוג, Podilymbus, הוא קיצור של המילה podicipes ("רגליים בעכוז" - מורכבת מ-podici - עכוז, ו-pes - רגליים).
podiceps (מוין על ידי לינאוס, 1758) - צפון אמריקה, מפנמה לקובה.
antillarum (מוין על ידי אוטרם בנגס, 1913) - האנטילים הגדולים והאנטילים הקטנים.
antarcticus (מוין על ידי רנה לסון, 1842) - דרום אמריקה, מצ'ילה לארגנטינה.
הטבלנים ממין זה כמעט ואינם עפים במהלך חייהם.
כשהם מאוימים, הטבלנים צוללים אל מתחת לפני המים, עד לעומק של כ-6 מטרים.
הצלילה נמשכת בדרך כלל כ-30 שניות.
מין זה מרבה ב"צלילות ההסוואה" האלה, ולכן נחשב חששן.
הטבלן עקוד-המקור אינו מין חברותי, וכמעט ולא ניתן לראות אותו בלהקות.
במהלך החיזור, הזכר או הנקבה משמיעים קריאות חיזור, לעיתים אף ב"דואט".
הזכרים טריטוריאליים, ויגנו על הנחלות שלהם אם זכרים אחרים ממין זה יתקרבו אליהן.
הטבלנים ניזונים בעיקר מחסרי חוליות מימיים, דגים קטנים ודו-חיים, אם כי לעיתים הם גם ניזונים מצמחים.
כשאר המינים במשפחה, הפרטים ממין זה בולעים לעיתים את הנוצות שלהם, על מנת לחזק את מערכת העיכול - בין השאר, כדי שעצמות קטנות לא יפגעו בה - ולסייע בעיכול.
הם גם מאכילים את האפרוחים שלהם בנוצות קטנות.
טריטוריות הרבייה כוללות את דרום מרכז קנדה, ארצות הברית, מרכז אמריקה, והאזורים הממוזגים של דרום אמריקה.
מוטלות עד 2 תטולות בכל עונת רבייה.
הקן מוקם על צמחייה מימית, בסמוך למקווה מים.
הנקבה מטילה 3–10 ביצים לבנות בעלות גוון כחלחל.
שני ההורים דוגרים עליהן במשך כ-23 יום.
במהלך תקופת הדגירה, הם מכסים את הקן - על מנת להסוות אותו - אם הם נעדרים ממנו לפרק זמן ארוך.
האפרוחים עוזבים את הקן יום אחרי הבקיעה, אך הם אינם יודעים לשחות היטב.
לאחר כ-4 שבועות הם מתחילים לשחות.
בעת סכנה, הם יטפסו על גב ההורים, ויצללו איתם אל מתחת לפני המים.
שני ההורים מטפלים בצאצאים - מאכילים אותם ונושאים אותם על גבם.
הטבלן עקוד-המקור מצוי בצפון, מרכז ודרום אמריקה במהלך כל השנה.
במהלך עונת הרבייה (שמתרחשת בקיץ), האוכלוסייה הגדולה ביותר של טבלנים אלה נמצאת בצפון, מרכז וצפון-מזרח קנדה.
במהלך החורף, הם עשויים לנדוד כאשר המים באזור המחיה שלהם קופאים.
הנדידה מתרחשת בדרך כלל בלילה, ומתחילה בדרך כלל במרץ או באפריל.
בתי הגידול המועדפים על הטבלנים הם ביצות של מים מתוקים עם צמחייה, כגון סוף.
לעיתים ניתן למצוא אותם גם במקווי מים מלוחים.
הטבלנים עשויים לחיות בנהרות, אך מעדיפים מים עומדים.
בצפון מזרח ארצות הברית יש התמעטות אוכלוסייה בולטת.
המין הוכרז כ"פגיע" ואף "בסכנת הכחדה" במדינות ניו אינגלנד.
למרות זאת, מצב השימור הכללי מוגדר עדיין "ללא חשש".
טבלת שכיחויות היא טבלה שמציגה את השכיחויות של התוצאות השונות במדגם.
כל רשומה בטבלה מכילה את השכיחות או המנייה של הופעתם של ערכים בתוך קבוצה או מרווח מסוימים.
בדרך זו הטבלה מסכמת את ההתפלגות של הערכים במדגם.
טבלת שכיחויות של משתנה יחיד
דוגמה של טבלת שכיחויות עבור משתנה יחיד.
טבלה זו מציגה את השכיחות של כל תגובה לשאלות של סקר.
דירוגמידת ההסכמהמספר1מסכים במידה רבה202מסכים303לא בטוח204לא מסכים155מתנגד15
דרך נוספת להציג את הנתונים בטבלה היא ארגון הערכים של המשתנה לתת קבוצות כך שכל אחת מהן תתייחס לטווח של ערכים.
למשל, ניתן להציג את הגובה של תלמידים בכיתה בדרך זו
טבלת השכיחויות מציגה את הסיכום של מידע המקובץ למחלקות שונות יחד עם מספר המקרים בכל מחלקה.
זוהי דרך להציג מידע לא מאורגן כמו תוצאות של בחירות, הכנסה של אנשים מאזור מסוים, מכירות של מוצר בחודש נתון ועוד.
דרך נוספת להצגת הערכים הכלולים בכל מחלקה היא שימוש בסימנים המתמטיים המייצגים קטע פתוח וסגור.
שלבים לבנייה של טבלת שכיחויות
החלטה על מספר המחלקות - כמות קטנה או גדולה מידי לא יחשפו את הצורה הבסיסית של בסיס הנתונים ויקשו על פירוש המידע.
ניתן לקבוע את המספר המרבי של המחלקות על ידי הנוסחה הבאה: או כאשר n הוא מספר התצפיות הכולל במדגם.
חישוב הטווח של הנתונים - הטווח מחושב על ידי ההפרש בין הערך המקסימלי למינימלי (Range = Max – Min).
הטווח ישמש לקביעת גודל המחלקות.
קביעת גודל המחלקות על ידי הנוסחה - .
באופן כללי הגודל של המחלקות צריך להיות אחיד, כאשר מכלול המחלקות צריך לתת ביטוי לכל הטווח.
בעוד שישנה העדפה למחלקות אחידות בגודלן, ישנם מקרים בהם יהיה צורך למחלקות בעלות גודל שונה.
למשל כדי להימנע מתאים ריקים או כמעט ריקים.
קביעת גבולות המחלקות ובחירת נקודת התחלה מתאימה של המחלקה הראשונה שהיא שרירותית, הוא עשויה להיות קטנה או שווה לערך המינימלי.
בדרך כלל היא תתחיל לפני הערך המינימלי באופן כזה שנקודת האמצע (הממוצע של הגבולות הנמוכים והגבוהים של המחלקה הראשונה) ממוקמת כראוי.
סימון של קו אנכי (|) עבור כל תצפית במקום המתאים בטבלה.
תצוגה גרפית של טבלת שכיחויות
חלק מהגרפים שבהם ניתן לעשות שימוש באמצעות טבלת השכיחויות הם:
גרף עמודות - צורת הצגה גרפית של נתונים מספריים.
היסטוגרמה - נתונים בהיסטוגרמה מוצגים כמלבנים המייצגים מחלקות שונות (הקרויות גם קטגוריות), שאין ביניהן חפיפה, באוכלוסיית הנתונים לפי שכיחותן היחסית.
טבלת שכיחות משותפת לשני משתנים מוצגת כטבלת אפשרויות (Contingency table) דו כיוונית
טור הסכום ושורת הסכום מייצגים את התדירויות השוליות (marginal frequencies or marginal distribution) בעוד שגוף הטבלה מציג את התדירויות המשולבות.
ניהול ועיבוד של מידע בטבלת שכיחויות פשוט יותר מהעבודה עם מידע גולמי.
ישנם אלגוריתמים פשוטים לחישוב של ממוצע, חציון וסטיית תקן מטבלאות אלו.
בדיקת השערות מתבססת על הבדלים ונקודות דמיון בין טבלאות שכיחויות.
הערכה זו מתבססת על מדידה של נטייה מרכזית או ממוצע ומדידה של שונות כמו סטיית תקן.
טבלת השכיחויות נחשבת למצודדת כאשר קיים הפרש בין החציון ולבין הממוצע שלה.
הגבנוניות של הטבלה מתייחסת למידת הריכוז של הנתונים סביב הממוצע, או על פי השיא של התצוגה הגרפית שלה.
טַבלׇנִית זְהוּבַת-זֵר (שם מדעי: Dytiscus circumflexus) היא מין חיפושית גדולה ממשפחת השחיניתיים.
הטבלנית חיה במקווי מים מתוקים.
היא שוחה בעזרת רגליה האמצעיות והאחוריות המשמשות אותה כמשוטים.
זחלי מין אלו חיים במים ושוחים בעזרת רגליהם השעירות ופיתולי גופם.
את ביציה היא מטילה לתוך רקמת צמחים.
הטבלנית נושמת דרך חלקה האחורי של הגוף המתרומם מעל פני המים, והאוויר נקלט בפתחי נשימה שמתחת לכנפי החפייה.
החיפושית היא טורפת הניזונה מחרקים אחרים, סרטנאים, תולעים, ראשנים ודגים קטנים.
מראה הטבלנית - חומה-שחורה ושוליה זהובים.
תפוצתה בעבר הייתה בצפון הארץ ובמרכזה, אך כיום, לאחר הכחדה עקב ריסוס בלתי מבוקר, נותרו פרטי המין רק בגולן.
טבלת אזניים הוא לוח מלבני עם שני משולשים צמודים לשני קודקודיו, אשר שימש בדרך כלל לכתובות הקדשה או זיכרון והיה נפוץ בתקופת האימפריה הרומית.
מצעד הניצחון הרומי, הטריומף, כלל תהלוכת שלל, שלוותה בכתובות שנכתבו על הלוחות המלבניים בעלי שתי ה"אוזניים" והסבירו אודות אותם חפצים המוצגים בתהלוכה שאינם מוכרים לאנשי רומא.
טבלת נתונים של פוטנציאלי החיזור התקניים של צורונים שונים (בוולט) בהשוואה לחצי תא תקני של מימן .
הנתונים עבור ריכוז של 1 מול לליטר, טמפרטורה של 298.15 מעלות קלווין (25°C), ולחץ של 101.325 קילו-פסקל (1 אטמוספירה).
טבלן קלארק (שם מדעי: Aechmophorus clarkii) הוא מין של עוף מים ממשפחת הטבלניים החי במערב אמריקה הצפונית.
הוא דומה למין טבלן מערבי.
הטבלן בעל מקור צהוב ארוך, עין אדומה, ראש לבן עם כיפה ועורף שחורים וכנפיים אפורות.
הטבלנים מותאמים לחיים במים ויש להם רגליים בתחתית הגוף עם קרומי שחייה גדולים איתם הם נעים בזרמים.
הטבלנים ניזונים בעיקר מדגים קטנים שהם תופסים במים.
לאחר הדיג הם יכולים לנוח על המים כמו ברווזים.
לטבלנים ריקוד חיזור זוגי בו שני הזוויגים קופצים ורצים יחדיו מעל המים בתיאום.
clarkii - מצוי בצפון ובמרכז מקסיקו
transitionalis - מצוי במערב קנדה ומערב ארצות הברית
טבלן צפון-אמריקאי (שם מדעי: Aechmophorus) הוא סוג של עופות מים ממשפחת הטבלניים החיים באמריקה הצפונית.
בסוג זה יש שני מינים דומים מאוד.
הטבלנים מצויים בנהרות, באגמים ולעיתים גם בחופי ים של מערב קנדה וארצות הברית.
הם מדרימים עד לצפון מקסיקו.
הם בעלי מקור צהוב, עיניים אדומות וכיפה ועורף שחורים.
הם צוללים מוכשרים היכולים לרדוף במהירות אחרי דגים.
בעונת הרבייה, כחלק מטקס החיזור, שני הזוויגים של הטבלן רצים במקביל, ובתיאום, ריצה מהירה על פני המים.
טבן (שם מדעי: Tabanus) הוא סוג מסדרת הזבובאים
זחלים של טבנים מסוימים נוהגים להתפתח במקווי מים המועדים להתיבשות בעונות החמות.
כאשר מקווה המים מתחיל להתייבש חופר לעצמו זחל הטבן מחילה באדמה ומתגלם שם עד העונה הרטובה הבאה.
אחת הבעיות הנצבות בפני הזחלים היא כיצד להתגונן מסדקי ההתיבשות של הבוץ.
כאשר האדמה מתחממת היא נסדקת ובמידה והסדק נפער בדיוק במקום בו נמצא הגולם הוא יתייבש בחום ויהיה חשוף לאויבים.
כמה מיני טבן אפריקאים Tabanus biguttatus, T.conspicus, T.fraternusו- T.taeniola הצליחו לפתח שיטה ייחודית להימנע מהסדקים.
ראשית הם חופרים בבוץ מחילה לוליינית בצורת קפיץ, אחר כך הם יוצאים וחופרים שוב מחילה ישרה ואנכית בדיוק באמצע הגליל הלוליני.
כאשר הבוץ מתייבש ומתחילים להיווצר סדקים, האדמה נשברת לאורך המחילה החיצונית ואיננה פוגעת במחילה הפנימית בה הגולם נמצא.
לפי (Theodor, 1965) מצויים בישראל המינים הבאים:
בתורת החבורות, טבלת קיילי, הנקראת על שם המתמטיקאי הבריטי בן המאה ה-19 ארתור קיילי, מתארת את המבנה של חבורה סופית באמצעות הצגת כל המכפלות האפשריות של שניים מאיברי החבורה בטבלה ריבועית המזכירה את לוח הכפל.
מסיבה זו היא לעיתים מכונה גם "לוח הכפל של החבורה".
מאקסיומת האסוציאטיביות של חבורה נובע שטבלת קיילי מגדירה כל תוצאה אפשרית של כפל סדרת איברים מתוך החבורה.
תכונות רבות של החבורה - כמו למשל האם היא אבלית או לא, אילו איברים הם ההופכיים של אילו איברים, והגודל של מרכז החבורה - ניתנות להסקה מטבלת קיילי שלה.
דוגמה פשוטה לטבלת קיילי היא זו של החבורה {1,1-} תחת כפל רגיל:
לטבלת קיילי של חבורה יש מבנה של ריבוע לטיני - בכל שורה או טור מופיע כל איבר בחבורה בדיוק פעם אחת.
כהוכחה לכך נניח בשלילה ששורה או עמודה בטבלה מכילות את אותו האיבר פעמיים, כלומר: (כאן y הוא האיבר שמופיע פעמיים בשורה או בעמודה של x).
אם נכפול משמאל בהופכי של x נקבל , בסתירה לכך ש-g ו-h שני איברים שונים.
יותר מכך, אם סדר החבורה G אי זוגי, ניתן להוכיח - בעזרת משפט לגראנז' - שגם על האלכסון הראשי של הטבלה מופיע כל איבר בחבורה בדיוק פעם אחת.
הווה אומר, לכל x בחבורה קיים y כך ש-.
הסבר: אם איבר בחבורה שאינו איבר היחידה e, אז לפי משפט לגראנז' הסדר שלו בחבורה מחלק את (איבר זה יוצר תת-חבורה ציקלית H שמספר איבריה הוא סדרו של x) ולכן הוא בעצמו גם אי זוגי.
כעת, כדי למצוא את "השורש הריבועי" y של x, מספיק להסתכל בתת-חבורה הציקלית הנוצרת על ידי x: אם נסמן ב-m את הסדר האי זוגי של x, אז .
עבור חבורות אבליות, טבלת קיילי היא סימטרית ביחס לאלכסון הראשי, שכן .
המופעים של איבר היחידה e סימטריים ביחס לאלכסון הראשי, שכן כל איבר מתחלף עם ההופכי שלו.
אם השורה המתאימה לאיבר a זהה לעמודה המתאימה לו, אז האיבר שייך למרכז החבורה.
טבלת אזור' () היא התקן המשמש למיקוד אור או גלים אחרים.
שלא כמו עדשות או מראות קמורות, טבלות האזורים משתמשות בעקיפה במקום שבירה או החזרה.
בהתבסס על ניתוחו של הפיזיקאי הצרפתי אוגוסטין-ז'אן פרנל, הטבלה נקראת לפעמים לכבודו טבלת פרנל.
יכולת המיקוד של טבלת האזור היא הרחבה של תופעת נקודת אראגו המופיעה בעקיפה מדיסק אטום.
טבלת אזור כוללת מערך של טבעות קונצנטריות, המכונות אזורי פרנל, אשר מתחלפים בין אטומים לשקופים.
אור הפוגע בטבלת האזור יבצע עקיפה סביב האזורים האטומים.
ניתן למקם את האזורים כך שהאור העוקף יתאבך באופן בונה במוקד הרצוי ויצור שם דמות.
כדי לקבל התאבכות בונה במוקד, האזורים בטבלה צריכים לעבור מאטום לשקוף ברדיוסים המקיימים:
כאשר n הוא מספר שלם, λ הוא אורך הגל של האור שטבלת האזור נועדה למקד ו־f הוא המרחק ממרכז טבלת האזור למוקד.
כאשר טבלת האזור קטנה בהשוואה לאורך המוקד, ניתן לקרב
עבור טבלות עם אזורים רבים, אפשר לחשב את המרחק למוקד אם יודעים את הרדיוס של האזור החיצוני ביותר, r N ורוחבו, Δ r N :
במגבלת אורך המוקד הארוך, השטח של כל אזור שווה מכיוון שרוחב האזורים חייב לרדת רחוק יותר מהמרכז.
הרזולוציה המרבית האפשרית של טבלת אזור תלויה ברוחב האזור הקטן ביותר,
לכן, רוחב האובייקט Δ l של האובייקט הקטן ביותר שאפשר לדמות נקבע על ידי היכולת להפוך את האזורים מאטום לשקוף או להפך.
טבלות אזור מיוצרים לעיתים קרובות באמצעות ליטוגרפיה.
ככל שטכנולוגיית הליטוגרפיה משתפרת וגודל הצורות שניתן לייצר פוחת, הרזולוציה המתקבלת בשימוש בטבלות האזור משתפרת.
בניגוד לעדשה סטנדרטית, טבלת אזור בינארי מייצרת מרב עוצמה לאורך ציר הטבלה במרחקים הנמצאים בסדרה f / 3, f / 5, f / 7 וכו'.
אף על פי שהדמויות בסדרים הללו מכילים פחות אנרגיה מאשר הדמות במוקד העיקרי הרחב יותר, יש להם את אותה עוצמה מרבית.
מנגד, אם טבלת האזור בנויה כך שהאטימות משתנה בצורה הדרגתית, סינוסואידית, מקבלים דמות רק במוקד יחיד, כמו שמקבלים מעדשה מכנסת.
עבור טבלת אזור רציפה, האטימות (או השקיפות) בנקודה יכולה להינתן על ידי:
כאשר הוא המרחק ממרכז הטבלה, ו־ קובע את קנה המידה של הטבלה.
טבלת אזור בינארית משתמשת כמעט באותה נוסחה, אולם השקיפות תלויה רק בסימן הפונקציה הסינוסיאידלית:
מסתבר שההתאבכות הבונה אינה נקבעת על ידי הערך המוחלט של הפזה אלא על ידי הערך היחסי.
לכן, בנוסחת הרדיוסים שהובאה לעיל, מותר להגדיל את כל מספרי הסדר n באותו פרמטר חופשי כפי שמופיע בנוסחה הבאה:
אפשר להשתמש בפרמטר החופשי כדי לשפר מאפיינים משניים כגון אונות צד.
ישנם אורכי גל רבים של אור מחוץ לתחום הנראה של הספקטרום האלקטרומגנטי שבהם חומרי עדשות מסורתיים כמו זכוכית אינם שקופים, ולכן קשה יותר לייצר עדשות.
כמו כן, ישנם אורכי גל רבים שבהם אין חומרים עם מקדם שבירה גדול משמעותית מאחד.
קרני רנטגן, למשל, כמעט שאינן נשברות על ידי זכוכית או חומרים אחרים, ולכן דורשות טכניקה אחרת למיקוד.
טבלות אזור מבטלות את הצורך במציאת חומרים שקופים ובעלי מקדם שבירה גדול והן קלות לייצור לכל תחום בספקטרום.
אותה לוחית אזור תמקד אור באורכי גל רבים למוקדים שונים, ולכן כאשר קולטים את הקרינה ברוחק מוקד מסוים מסננים אורכי גל לא רצויים ומקבלים מיקוד של אורך הגל הרצוי.
טבלות אזור מתאימות יכולות למקד גלי קול בהקשרים אקוסטיים ואף גלי חומר בהקשרים של מכניקת הקוונטים.
כך נעשה שימוש בטבלות אזור למיקוד אלומות נייטרונים ואלומות של אטומי הליום.
טבלות אזור משמשות גם בצילום במקום עדשה או חריר לקבלת תמונה, והתמונה המתקבלת זוהרת וממוקדת ברכות.
יתרון אחד על פני חרירים (מלבד המראה המטושטש והייחודי המושג בטבלות אזור) הוא שהאזור השקוף גדול יותר מזה המתקבל בשימוש בחריר מתאים.
התוצאה היא שמספר ה־f האפקטיבי של טבלת אזור נמוך יותר מאשר עבור החריר המתאים וניתן להקטין את זמן החשיפה.
מספרי f נפוצים עבור מצלמת חריר נעים בין f/200 ל־f/150 ומעלה, ואילו טבלות אזור הם לעיתים קרובות f/40 ומטה.
זה הופך את הצילום תוך החזקה ביד לאפשריים בהגדרות ה־ISO הגבוהות יותר עם מצלמות רפלקס חדשות יותר.
טבלות אזור הוצעו כחלופה זולה לכוונות אופטיות יקרות או לייזרי כיוון.
ניתן להשתמש בטבלות אזור סינוסיאידליות כעדשות הדמיה עם מיקוד יחיד.
טבלת אזור המשמשת כמחזיר מאפשרת למקד גלי רדיו כפי שנעשה על ידי מחזיר פרבולאידי.
היתרון של טבלת אזור הוא שמשיגים מחזיר שטוח, וכך קל יותר לייצר אותו.
זה גם מאפשר להתקין מחזיר המבוסס על טבלת אזור בצד של בניין, ללא עומס הרוח המופעל על מחזיר פרבולאידי.
ייצוג מפת סיביות של תמונת טבלת אזור עשוי לשמש לבדיקת אלגוריתמים שונים לעיבוד תמונה, כגון:
אינטרפולציה של תמונה ודגימת תמונה מחדש.
יש מחולל תמונות זמין של טבלות אזור בקוד פתוח.
באלקטרוניקה ספרתית, טבלת עִירוּר (או טבלת אמת הפוכה) היא טבלה המציגה את הכניסות המינימליות הנחוצות על מנת להעביר מערכת למצב מסוים (במילים אחרות, כדי "לעורר" אותה למצב הבא) כאשר המצב הנוכחי ידוע.
טבלת עירור דומה לטבלת אמת ול, אך היא מציגה את הנתונים כך שהמצב הנוכחי והמצב הבא נמצאים זה לצד זה בימין הטבלה, והקלט הדרוש כדי לגרום לשינוי המצב הרצוי מוצג בשמאל הטבלה.
על מנת למלא את טבלת העירור של דלגלג (פליפ פלופ), צריך לכתוב את המצב הנוכחי, Q(t), ואת המצב הבא, Q(t + 1), עבור כל המקרים האפשריים (למשל, 00, 01, 10 ו-11) ולאחר מכן למלא מהו הקלט המתאים כדי שהפליפ פלופ יעבור ("יעוֹרַר") למצב Q(t + 1) הרצוי.
המשוואה האופיינית של פליפ פלופ D היא .
המשוואה האופיינית של פליפ פלופ T היא .
X הוא צירוף אדיש .
המשוואה האופיינית של פליפ פלופ SR היא .
המשוואה האופיינית של פליפ פלופ JK היא .
טבלת המקטעים הכללית היא מבנה נתונים המשמש מעבדים ממשפחת Intel x86 (החל מ־Intel 80286 ) ומגדירה תכונות ומאפיינים של מקטעי זיכרון שונים, כמו כתובת הבסיס של המקטע, גודל המקטע, הרשאות של המקטע ועוד.
ה-GDT מהווה את אחד ההבדלים העיקריים בין Protected mode ל-Real mode , בעודה מאפשרת להגדיר הגבלות גישה לאזורים מסוימים בזיכרון.
ה-GDT היא טבלה (מערך), שכל תא בו הוא בגודל 8 בתים.
כל ערך בטבלה מתייחס למקטע אחר בזיכרון (מתאר מקטע ), ל-Task state segment (מבנה שמחזיק מידע על משימה (task ) ספציפית), ל-Call gate , או לטבלת מקטעים מקומית .
כל תא בטבלת המקטעים הוא כאמור בגודל של 8 בתים, וכולל בתוכו את השדות הבאים:
כתובת הבסיס של מקטע הזיכרון
כתובת הגבול של מקטע הזיכרון, שממנה ניתן להסיק על גודל הזיכרון
האוגר GDTR מאחסן כתובת שבה נשמר מידע על טבלת המקטעים הכללית - הגודל שלה, והכתובת שלה בזיכרון.
ניתן לשנות את ערכו באמצעות הפקודה LGDT.
המבנה של כל תא ב-GDT במערכת הפעלה עם ארכיטקטורת x86-64 הוא קבוע, והגודל שלו הוא 64 סיביות.
מתאר המקטע כולל את השדות הבאים:
כתובת בסיס (Base Address) - הכתובת שבה מתחיל מקטע הזיכרון.
האורך הכולל של שדה זה הוא 32 סיביות, והוא מפוצל לשני חלקים: סיביות 16–39 וסיביות 56–63 (כאשר סיבית 0 היא הסיבית הראשונה).
גבול המקטע (Segment Limit) - הכתובת האחרונה הזמינה במקטע.
אורך שדה זה הוא 20 סיביות, והוא מפוצל לשני חלקים: 16 הסיביות הראשונות, יחד עם סיביות 48–51 (כאשר סיבית 0 הסיבית הראשונה) מהווים את גבול המקטע.
גודל הזיכרון לא מושפע רק מכתובת הבסיס ומגבול המקטע, אלא גם משדה ה-Granuality .
בית הגישה - סיביות 40–47 מהוות יחד את בית הגישה.
Accessed bit - ביט שהופך ל-1 בכל פעם שניגשים למקטע.
Readable bit/Writable bit: עבור מתאר מקטע שהוא מקטע קוד, זהו ביט קריאה, ואילו עבור מתאר מקטע שהוא מקטע של מידע, זהו ביט כתיבה.
בהתאם לסוג הביט, כאשר הוא 1, הקריאה/הכתיבה מותרות (בהתאמה).
Direction/Conforming bit - מטרת הסיבית השלישית בבית הגישה תלויה גם כן בסוג המקטע.
עבור מקטע של מידע, הסיבית קובעת אם המקטע "גדל" כלפי מטה או כלפי מעלה.
אם המקטע הוא מקטע של קוד: כאשר הביט הוא 0, הקוד יכול להתבצע רק מטבעת ההגנה שנקבעה בשדה ה-DPL (שהוא גם חלק מבית הגישה).
כאשר הביט הוא 1, הקוד יכול להתבצע בטבעת הגנה נמוכה יותר, כלומר עם הרשאות גבוהות יותר.
ביט הרצה (Executable bit) - קובע האם המקטע הוא מקטע של קוד או מקטע של מידע (כאשר הביט דלוק, זהו מקטע של קוד).
ביט סוג המתאר (Descriptor type bit) - קובע האם מתאר המקטע עוסק במקטע מערכת (כמו TSS או LDT), או האם זהו מקטע של קוד או מידע.
DPL - שתי סיביות שמהוות יחד את מספר הטבעת (ring) הנדרשת עבור המקטע.
Present bit - הערך של סיבית זו אמור להיות 1 עבור כל מקטע תקין.
דגלים - סיביות 52–55. הערך של הסיבית הראשונה בשדה זה הוא תמיד 0. הסיבית השנייה דלוקה רק כאשר מתאר המקטע מתאר מקטע של קוד 64-סיביות.
הסיבית השלישית עוסק בגודל המקטע.
אם הוא 0, הסגמנט הוא בעל ערך 16 ביט, ואם הוא 1, הסגמנט הוא בעל ערך 32 ביט.
הסיבית האחרונה היא שדה ה-Granularity.
אם ערך הסיבית הוא 0, אז השדה של גבול המקטע הוא ביחידות של בתים, ואילו אם הוא 1, אז הוא ביחידות של דפים (pages) בגודל 4K.
טבלת מקטעים מקומית דומה לטבלת מקטעים כללית, אולם עוסקת במקטעים של תוכנית ספציפית ולא של מערכת ההפעלה כולה.
מספר טבלאות כאלו עשויות להיות מוגדרות על ידי ה-GDT, אם כי רק אחת רלוונטית בכל פעם, לרוב זו שקשורה בתוכנית הנוכחית.
המונח טבע מתייחס לכמה מושגים:
(בגאוגרפיה) היקוּם הפיזי, הכולל את החוקים והכוחות המכוננים בו שינויים ואת מעשֵׂי ידי אדם.
נוף הבריאה בלי שינוּי בידי האדם.
יסוד מיסודות העולם המרכּיב את שאָר העצמים, לפי השקפת הקדמונים.
שֵם כולל לתחומי המדע העוסקים בחֵקר עצמים, בתיאורם ובסיווּגָם בטבע כדור הארץ.
לדוגמה: בוטניקה – חֵקר הצומח, גֵאולוגיה – חֵקר מִבנֵה כדור הארץ, זואולוגיה – חקר בעלי-חיים, תחומים שנמנים עם מדעי הטבע.
באקולוגיה, טבע הוא מושג המייצג את כל מה שקיים, ולא נוצר או שונה על ידי האדם..
הטבע כולל למשל את הנופים הקיימים, המראות השונים של חילופי עונות, ההרים והנהרות, היצורים החיים, האטמוספירה ועוד.
השאיפה להבין לעומק את הסביבה הטבעית היא שעומדת בבסיס הסביבתנות – תנועה חברתית, פוליטית ופילוסופית רחבה ומגוונת שמטרתה להגן על מרכיב הטבע שנותר בסביבה הטבעית, ובמקרים רבים אף לשקם או להרחיב את חלקו של הטבע בסביבה זו.
הגנת הסביבה, בהקשר זה, היא הניסיון לשמר מצב של השפעה אנושית מינימלית על הסביבה הטבעית.
מקור המילה העברית "טבע" מלשון "מטבע", קביעת צורה בדפוס (מטבעה).
בתלמוד המילה מוזכרת: "הקב"ה טבע את כל האדם בחותמו של האדם הראשון" היא אינה מופיעה בלשון המקרא, ומקורה בפילוסופיה היהודית של ימי הביניים.
טבע האדם: תכונה או מנהג של כל אדם מיום היוולדו.
טבע שני: מנהגו של אדם כהרגלו ולא מיום היוולדו.
טבע הדברים: ככל שהדברים היו אמורים להיות.
איתני הטבע: הכוחות החזקים בטבע כמו סופות, רעידות אדמה, הרי געש.
אוצרות הטבע: משאבים טבעיים המיועדים לרווחת האדם.
בחיק הטבע: עטוף בטבע בלבד, נתון בטבע כתינוק בחיק האם.
כדרך הטבע: מעשה שנעשה כפי שמקובל בטבע ("כמנהגו של עולם").
שמורת טבע: אזור גאוגרפי מוגדר המוגן מהתערבות האדם ונשמר כפי שהוא.
טבע דומם: מונח באומנות המציין ציור של עצמים חסרי תנועה
מושג הסביבה הטבעית מתייחס למכלול הנופים המופיעים על-פני כדור-הארץ.
הוא מנוגד למושג "הסביבה הבנויה", המושפעת במידה ניכרת מפעילות האדם.
אזור מכונה "סביבה טבעית" אם ההשפעה האנושית עליו נשמרת מתחת לרמה מסוימת ומוגבלת.
רמה זו תלויה בהקשר ומשתנה באזורים ובהקשרים שונים.
המושג אזור טבע בראשיתי (wilderness) מתייחס לאזורים טבעיים ללא השפעה אנושית.
הסביבה הטבעית כוללת בתוכה שלושה מרכיבים מרכזיים
יחידות נוף (ביוטופים) שלמות שמהוות מערכות טבעיות ללא התערבות משמעותית של האדם על כל החי, הצומח, הדומם ותופעות הטבע שבהן.
משאבי טבע אוניברסליים, ללא תחומי גבול ברורים, כמו אוויר, מים ואקלים.
מרכיבים טבעיים שונים המופיעים גם בתוך אזורים בהם ישנה השפעה מסיבית של האדם (כמו ציפורי בר המופיעות בגינות עירוניות).
חקר הטבע היה נהוג כבר ביוון העתיקה.
אולם אז הוא לא התנהל על פי קריטריונים מודרניים.
גם אוניברסיטאות או מוסדות דומים להם, הוקמו ברחבי העולם, בתקופות קדומות.
אולם, אוניברסיטאות, בצורתן המודרנית ובמספרים הולכים וגדלים, החלו לקום באירופה למן המאה העשירית.
באוניברסיטאות המודרניות, בניגוד למרבית אוניברסיטאות הקדומות, הייתה פקולטה למדעי הטבע, שהייתה נפרדת מהפקולטה לרפואה ולתאולוגיה.
מדע הטבע המודרני החל להתגבש בראשית העת החדשה וכלל את ידיעת הטבע (Natural History), שנוסחה לכדי תאוריה אחת במאה ה-16 וריכזה את הסיווג והתיאור של צמחים, בעלי חיים, מינרלים ופרטים טבעיים נוספים, כמו גם שימושים ראשוניים במיקרוסקופים ובטלסקופים.
מעל לכול, גיבוש המדע המודרני נעזר בהמצאת הדפוס, שאפשרה הפצה ענפה של ספרות מקצועית.
במאה ה-20, חל גידול מהיר בידע ושיכלול תחומי ההתמחות במדעי הטבע.
עקב כך, ובשל סיבות נוספות, פוצלה באוניברסיטאות הוראת מדעי הטבע בשתי פקולטות נפרדות, מדעים מדויקים ומדעי החיים.
הרכב הטבע עומד בבסיס הפילוסופיה והמדע עוד מהפילוסופיה הקדם סוקרטית, דרך הניסיונות לשינויו במסגרת האלכימיה ועד לענף המדעי המודרני של הכימיה.
תאוריית ארבעת היסודות הניחה כי הטבע מורכב מאוויר, מים, אדמה ואש התפתחה ביוון העתיקה ואומצה על ידי אריסטו.
תאוריה (לא מדעית) זו נתקבלה כמדעית בימי הביניים והשפיעה על האלכימיה ואף על הרפואה.
המהפכה הכימית ב-1733 הביאה לדחיית תאוריה זו וביססה את תורת היסודות הכימיים, לפיה החומר מורכב מאטומים הנבדלים זה מזה בחלקיקיהם.
94 יסודות כימיים מרכיבים את כלל הטבע ובו חומרים לא אורגניים כדוגמת מינרלים, וחומרים אורגניים רבים מהם עשויים גם החיים.
יסודות נוספים נוצרו באופן מלאכותי אך אינם יציבים מספיק כדי להתקיים בטבע.
ביוכימיה היא ענף החוקר את התכונות הכימיות המאפיינות מולקולות המיוצרות בתאים חיים וייחודיות להם, ומאפשרות להם לבצע את תפקידם.
בפילוסופיה הסינית קיים מושג חמשת היסודות המייצגים את כל האפשרויות הקיימות בטבע.
הרכב כדור הארץ המוצק – הגיאוספירה – כמו גם תכונותיו והיווצרותו נחקרים במסגרת הגאולוגיה, ענף במסגרת מדעי כדור הארץ.
סוגי סלעים ואבנים, מינרלים, געשיות ותהליכים דינמיים המתרחשים בכדור הארץ ובהם נדידת היבשות, רעידות אדמה וצורות נוף וכן אוצרות טבע, נחקרים במסגרת מדעית זו.
הרכב עולם החי (במובנו הרחב), מקור החיים ורבגוניותם, התנהגות יצורים חיים ויחסי גומלין בינם לבין עצמם ובינם לבין סביבתם נחקרים במסגרת הביולוגיה.
זואולוגיה – חקר בעלי החיים
אקולוגיה – חקר הסביבה ויחסי הגומלין של האורגניזמים שבה
ביולוגיה מולקולרית – חקר תהליכים פנימיים וכימיים באורניזמים
גנטיקה – חקר הגנים, ה-DNA והתורשה
פלאונטולוגיה היא ענף המשלב גאולוגיה וביולוגיה העוסק בחקר הטבע הקדום (מהפרהיסטוריה והופעת האדם, עבור למאות מיליוני שנים לפני זמננו ועד לראשית החיים) באמצעות מאובנים של צמחים וייצורים חיים.
הפלאונטולוגיה משתמשת בטכניקות מדעיות מתקדמות וביולוגיה השוואתית כדי לשחזר כיצד נראו וחיו אורגניזמים קדומים, ומה הייתה סביבתם.
מושא המחקר הידוע והפופולרי ביותר בפלאונטולוגיה הוא ככל הנראה הדינוזאורים.
מטאורולוגיה היא ענף בגאוגרפיה פיזית העוסק בחקר התופעות האטמוספיריות, תהליכי מזג האוויר וחיזויים.
תופעה מטאורולוגית היא תוצאה של אינטראקציה בין פרמטרים שונים באטמוספירת כדור הארץ, בין השאר טמפרטורה, לחץ ואדי מים.
את החיים בעולם הטבע מחלקים לשלוש על-ממלכות של יצורים הנקראים גם אורגניזמים:
חיידקים (Bacteria), שהם מיקרואורגניזמים פרוקריוטיים (החסרים גרעין תא ואברונים).
ארכאונים (Archaea) שגם הם מיקרואורגניזמים פרוקריוטיים.
איקריוטיים שהם יצורים תאיים בעלי גרעין ואברונים, המהווים את העל-ממלכה המגוונת ביותר במיון עולם הטבע.
הם כוללים חד-תאיים כמו פרוטוזואה, ריריות, חלק מקבוצות האצות ופטריות חד-תאיות, וכן את הממלכות של הרב-תאיים: פטריות, צומח ובעלי חיים.
שלוש הממלכות הבולטות לעין בטבע שמהוות חלק חשוב במגוון הביולוגי הן:
פטריות (Fungi) – אורגניזמים המבצעים עיכול חוץ-תאי ובעלי דופן תא עשויות מכיטין.
להן חשיבות רבה במארג המזון בתור מפרקים של חומר אורגני מת.
צומח (Plantae) – אורגניזמים בעלי כלורופיל המבצעים פוטוסינתזה, ובעלי דופן תא עשוי מתאית.
לצמחים תפקיד חשוב מאוד בקיבוע פחמן דו-חמצני מהאטמוספירה והפקת חמצן (שמשמש לנשימה עבור בעלי החיים).
בנוסף הצמחים מנצלים את אנרגיית השמש כדי לייצר אנרגיה, מזון וחומרים אורגניים.
הצמחים משמשים מזון לבעלי חיים רבים.
כוללים טחבים, שרכים, סוקולנטים, מחטניים ומכוסי זרע.
צורות הגידול הנפוצות שלהם הן עשב, גאופיט, שיח ועץ.
בעלי חיים (Animalia) – אורגניזמים רב-תאיים חסרי דופן תא, שבמהלך התפתחותם העוברית עוברים שלב בלסטולה.
הם ניזונים ממגוון מקורות של חומרים אורגניים: צמחים, פטריות ובעלי חיים אחרים (הרבה מהם כטורפים פעילים).
הם לרוב בעלי יכולת תנועה ומקיימים אינטראקציה מורכבת עם בעלי חיים אחרים ובית הגידול שבו הם חיים, לרבות הצמחייה שבו.
למעט הפשוטים ביותר, בעלי החיים כוללים מערכת עצבים ושרירים, ובמפותחים יותר גם מוח ואינטליגנציה.
המערכות העיקריות של בעלי החיים הן הספוגיים, הצורבים (בהם אלמוגים, הידרתים ומדוזות), תולעים שטוחות, תולעים טבעתיות, רכיכות (בהן חלזונות, צדפות וסילוניות), פרוקי-רגליים (בהם חרקים, סרטנאים ועכבישנים), קווצי עור (בהם כוכבי ים וקיפודי ים), ומיתרניים הכוללים את החולייתנים (בהם דגים, דו-חיים, זוחלים, ארכוזאורים, עופות ויונקים).
בזרמים רבים באמנות נתפס הטבע כיפה וכמקור השראה.
הדרו של הטבע מופיע עוד במזמורי תהילים, כמשקף את גדולת האל שבראו, בתקופת הרנסאנס העמידו ציירים רבים את הטבע במרכז יצירתם.
השירה מציגה תיאורי טבע רבים ובפרט בתחום השירה התיאורית, והטבע נתן את שמו לזרם שירת הטבע של משוררי יהדות ספרד.
הטבע מיוצג גם בענפי אמנות נוספים.
הסיבות לתפיסת הטבע כיופי נידונות במסגרת ענף האסתטיקה בפילוסופיה.
לטבע מקום מרכזי בתרבות הפנאי האנושית.
טיולים בחיק הטבע הם אחד הבילויים הנפוצים ביותר, וכוללים גם סיירות, פיקניקים, מחנאות, טיפוס הרים וספורט אתגרי.
ידיעת הטבע היא תחום שזוכה לפופולריות לא רק בקרב אנשי מקצוע הכולל לצד חקר הטבע גם הנגשה של חקר הטבע ומידע על הטבע לקהל הרחב באמצעות סיורים מאורגנים, ביקור במוזיאוני טבע, קריאת ספרי מדע פופולרי בנושאי טבע, צפרות, צילום טבע וסרטי טבע.
פעילויות אלו מהנות ומרחיבות את הדעת ובנוסף מעלות את המודעות לחשיבות הטבע ואיכות הסביבה.
חיבור האדם אל הטבע עומד בבסיס תפיסות פילוסופיות רבות.
הרומנטיקה הדגישה את חשיבות הקשר לטבע כניגוד לתפיסות המוסר והאסתטיקה של הנאורות.
הפרא האציל החי חיים פשוטים וטבעיים, נתפס כזה שלא הושחת על ידי תרבות המערב ולכן נותר טוב.
הטבע מהווה מקור לסיפוק צורכי האדם והטכנולוגיה האנושית עוסקת רבות בשיפור הדרכים לניצול הטבע, ובהן ציד וביות, חציבת והפקת אוצרות טבע וסינתזה של חומרים חדשים.
התקדמות הטכנולוגיה הביאה לניצול גובר של הטבע עד לכדי פגיעה בו, ומולה התפתח תחום איכות הסביבה ואף גישות סביבתניות הקוראות לשינוי טכנולוגי.
איתני הטבע מהווים סיכון לאדם והביאו לאסונות רבים בתולדות האנושות ובהם התפרצויות געשיות, רעידות אדמה, שיטפונות והצפות, וסופות טרופיות (הוריקן וטייפון), והאנושות מחפשת דרכים לשלוט בטבע על מנת להפחית סיכונים אלו.
עם זאת עולות טענות כי השפעותיו השליליות של האדם על הטבע יגרמו בעצמן לאסונות כבדים, טענות שמצאו ביטוי בסרטי אסונות שונים בעשורים האחרונים.
מיקומה של ארץ ישראל בצומת מרכזי בין שלוש יבשות הביא למגוון רחב של בתי גידול ואקלימים, וכתוצאה מכך למגוון ביולוגי רב של מיני צמחים ובעלי חיים.
צמחיית ארץ ישראל כוללת 2,600–2,800 מינים, החל בצומח ים תיכוני וכלה בצומח מדברי.
החי של ארץ ישראל מגוון אף הוא מסיבה זו.
ישראל היא צומת מרכזי בנדידת עופות וכתוצאה מכך מרכז צפרות עולמי.
בנוסף לשמורות הטבע והשטחים הפתוחים יש גם טבע עירוני בישראל.
בישראל קיימים שני ארגונים מרכזיים לחקר ושימור הטבע:
רשות הטבע והגנים – גוף ממשלתי שאמון על שימור הטבע והגנת הסביבה, וכן מנהל את שמורות הטבע בישראל.
החברה להגנת הטבע – עמותה ציבורית ללא כוונות רווח העוסקת בשמירת הטבע, הגנת הסביבה וחינוך בנושאים אלו.
עיקר התקנות הקשורות לשימור הצומח בישראל קשורות לבמטרה לצמצם זיהום אוויר.
כשבמטרה לעקור עץ יש לקבל אישור של הרשויות, גם במקרה של שינוי תוכנית מתאר.
ואלו מוסדרים בעיקר ב"תקנות ההגנה על הצומח (מניעת הפקלת), תשי"ב-1952", "צו הגנת הצומח (ביעור נגעים בצמחים באזור הערבה), תשנ"ד-1994" ו"חוק גנים לאומיים, שמורות טבע, אתרים לאומיים ואתרי הנצחה, תשנ"ח-1998".
"חוק גנים לאומיים, שמורות טבע, אתרים לאומיים ואתרי הנצחה, תשנ"ח-1998" מסדיר את כללי הכרת שטח כשמורת טבע.
על מנת לקדם תהליכי הכרה בשטח מסוים כשמורת טבע יש לקיים מספר תהליכים; כשהשלב הראשוני הוא להנכיח ולהוכיח עניין ונוכחות תושבים בשטח המדובר.
ניתן לעשות זאת באמצעות סיורים של תושבים בהובלת מורה דרך פרטי, עירוני או של רשות הטבע והגנים.
כמו עניין בשטח על ידי קבוצות תלמידי שכונה ומורות שמגיעים תדיר לאזור למטרות סיורי שטח וחקר הסביבה כסיורי של"ח.
עילות נוספות יכולות להיות עניין היסטורי באזור, כממצאי אתר ארכאולוגי כדוגמת: טרסות או שאריות בתים עתיקים.
עילה משמעותית ומחייבת אף יותר להמרת שטח לשמורת טבע יכולה להיות לצורך הגנה על מין, צמח או על בעל חיים, הנמצאים נכון לאותו הזמן בסכנת הכחדה, כשבמצב זה יכולים להיות צמחים, חרקים, זוחלים, יונקים, עופות ואף יצורים ימיים, יצורי ביצות ויצורי שלולית חורף.
בנוסף ליצורי מערות ויצורי מחילות.
במטרה לקבל הכרה כשמורת טבע יש להוכיח קיימותו של אותו מין בסכנת הכחדה באותו אזור שטח כמרחב מחיה, כשניתן לעשות את הדבר באמצעות תצלומים.
לאחר מכן ימונה על ידי רשות הטבע והגנים מומחה לבדיקת נוכחות אותו מין בשטח ואם נמצא הדבר כנכון, יקודמו; על ידי רשות הטבע והגנים בשיתוף הרשות המוניציפלית, המשרד להגנת הסביבה וועדות התכנון והבנייה ובאישור שר הפנים; תהליכים תכנונים לשימור והנגשת האזור לסיורים של הקהל הרחב.
ואלו יאושרו רק אם ימצא כי קיימת עדיפות לייעוד השטח כשמורת טבע על פני כל ייעוד אחר.
ביטול הייעוד ייעשה רק על ידי שר הפנים.
טבע תעשיות פרמצבטיות בע"מ, המוכרת בשם המקוצר טבע, היא תאגיד רב-לאומי ישראלי לייצור והפצה של תרופות.
החברה נוסדה בשנת 1935 על ידי ד"ר גינטר פרידלנדר, אף כי חלקים מסוימים ממה שהפך לימים לחברת טבע, החלו לפעול עוד ב-1901.
עיקר התמחותה של טבע הוא בתרופות גנריות, והיא נחשבת לחברה הגדולה בעולם בתחום זה.
לצד זאת, החל מאמצע שנות ה-90 של המאה ה-20, טבע החלה לפתח גם תרופות מקור.
לחברה יש אתרי ייצור, מחקר ושיווק בישראל, באמריקה הצפונית, באסיה ובאירופה, ובסך הכל, פעילות ישירה בכ-60 מדינות בעולם.
מכירות החברה באמריקה הצפונית ובאירופה תורמות ליותר מ-80% מהכנסותיה.
יו"ר הדירקטוריון הנוכחי הוא סול ג' בארר, והנשיא והמנכ"ל החל מתחילת 2023 הוא ריצ'רד פרנסיס.
הענף הראשון של מה שהפך לחברת טבע של היום, החל את דרכו בבית מסחר לתרופות שנוסד בירושלים ב-1901, בידי חיים סלומון (בנו של הרב יואל משה סלומון) וגיסו משה גוטל לוין, שהיה נשוי לציפורה סלומון.
ב-1904 עבר לוין לחיפה ופתח בה סניף של בית המסחר.
ב-1913 הצטרף יצחק אשר-אלשטיין, בעלה של חנה גוטפריד, אחייניתו של חיים סולומון, כשותף לשני הגיסים.
בית המסחר שינה את שמו ל"ס.ל.א.", על פי האות הראשונה בשמות משפחתם של שלושת השותפים.
הענף השני של טבע, מה שהיה בשעתו חברת טבע המקורית, נוסד רק כעבור כעשרים שנה, ב-1935. עם עליית הנאציזם הטילה ממשלת המנדט מגבלות על ייבוא תרופות מגרמניה.
בעלייה החמישית באו לארץ ישראל, בעיקר מגרמניה, רוקחים וכימאים.
אלו הקימו חברות נוספות לייצור תרופות ושיווקן בארץ ישראל, בהן "פיסן", "טבע", היא חברת טבע המקורית, שאותה הקים ד"ר גינטר פרידלנדר ודודתו אלזה קובר.
ו"צֳרִי", שאותה הקים ד"ר משה גרוטו עם יעקובסון ווייס וד"ר רפאל הורן.
השם צרי ניתן לחברה בידי חיים נחמן ביאליק.
באותה תקופה הקימו גם השותפים ב"ס.ל.א." מפעל לייצור תרופות בשם "אסיא".
כל שלוש החברות הללו זכו לזריקת מרץ בשנות מלחמת העולם השנייה, כאשר סיפקו תרופות לצבא הבריטי בחזיתותיו השונות במזרח התיכון.
מפעל "טבע" נוסד בירושלים ב-1 במאי 1935, בשכונת בית וגן.
שם החברה הרשום היה: טבע חברה לתעשייה פרמצבטית וחימית למזרח התיכון בע"מ, ירושלים (א"י).
מצוקת אשראי הביאה לכניסתו של הבנקאי ד"ר אלפרד פויכטוונגר כשותף ב"טבע" ב-33% (פויכטוונגר היה שותף ואחר כך בעל השליטה בבנק יפת).
בשנת 1951 פויכטוונגר יזם, את כניסתה של "טבע" לבורסה בתל אביב כחברה ציבורית רשומה.
במסגרת הקשרים עם הצבא הבריטי, ביקר במפעל אלן גורדון קנינגהם - הנציב העליון מטעם שר המושבות והאחראי על המנדט הבריטי.
בשנת 1971 עבר מפעל "טבע" בירושלים מבית וגן ל-פארק התעשייה הר חוצבים, זה היה המפעל הראשון שהוקם ב"קריית תעשיות עתירות המדע" החדשה שהוקמה באותה עת על ידי האוניברסיטה העברית והחברה הכלכלית לירושלים.
בשנת 2004, הקימה חברת "טבע" מפעל נוסף במתחם - "מפעל הטבליות בירושלים ע"ש אלי הורביץ".
בשני המפעלים בירושלים היו מעוסקים כ-1,000 עובדים.
נכון לשנת 2018 המפעלים נמצאים בתהליכי סגירה בגלל עלויות הייצור הגבוהות בהם.
במרץ 2019 טבע מכרה את שני הנכסים לחברות נדל"ן:הנכס שבו פעל מפעל הטבליות נמכר לחברת לוינשטין נכסים, והנכס שבו פעל מפעל המשאפים נמכר לחברת ויתניה.
ב-2020, עסקת הנדל"ן לבין חברת טבע וחברת לוינשטיין בוטלה ומפעל הטבליות בהר חוצבים הוחזר לבעלות המלאה של חברת טבע.
ב-2021, חברת טבע מכרה בשנית את המפעל לאיש עסקים ויזם ירושלמי שייעד את המפעל להשכרה.
אחרי הקמת המדינה החלו החברות להיסחר בבורסה הישראלית הצעירה.
אלי הורוביץ, שנשא לאשה את דליה, נכדתו של חיים סלומון, התמנה למנכ"ל ב-1976. עם מינויו איחד את פעילות כל החברות תחת "טבע תעשיות פרמצבטיות".
בתחילת שנות ה-80 קיבלה טבע את אישור ה-FDA (מנהל התרופות האמריקני), והחלה בשיווק תרופות גנריות (חיקויים של תרופות מקוריות שפג עליהן הפטנט) לארצות הברית.
הישגה הגדול ביותר של טבע, ואחד מהישגיו הגדולים של המדע הישראלי בכלל, היה קבלת אישור ה-FDA לתרופת הקופקסון ב-1996. התרופה פותחה בידי צוות חוקרים במכון ויצמן למדע, והיא נחשבת לאחת התרופות הטובות ביותר בשוק כנגד מחלת הטרשת הנפוצה.
בכך הפכה טבע מחברה המייצרת תרופות גנריות בלבד לחברה המייצרת גם תרופות מקוריות.
נכון ל-2015 תרופת הקופקסון משווקת בלמעלה מ-50 מדינות ברחבי העולם והכנסותיה של טבע ממכירות התרופה ברחבי העולם הגיעו לכ-4.2 מיליארד דולר, עד לשנת 2017 שהם כ-21% מכלל הכנסות החברה.
חברות שונות ניסו לפתוח את ייצור התרופה לתחרות ובחודש יוני 2015 פסק בית המשפט הפדרלי לערעורים בארצות הברית שהפטנט של טבע על גרסת הקופקסון במינון 20 מ"ג אינו תקף, בעוד שבדצמבר 2015 אישר משרד הפטנטים האירופי את הפטנט של טבע על הקופקסון במינון 40 מ"ג עד 2030.
תרופת מקור נוספת של טבע, "אזילקט", מיועדת לטיפול במחלת פרקינסון.
טבע השיקה את התרופה בישראל בשנת 2005 ושנה מאוחר יותר התרופה הושקה גם בארצות הברית.
כיום התרופה נמכרת ב-45 מדינות ברחבי העולם ומכירותיה בשנת 2010 עמדו על 318 מיליון דולר.
ניסוי שערכה טבע בתרופה הצליח להראות שזו התרופה היחידה בעולם שאינה מטפלת רק בתסמיני המחלה אלא גם מצליחה לעכב את הידרדרות המחלה.
טבע מחזיקה בתיק תרופות מקור ומקיימת פעילות מו"פ שוטפת בתחום.
נכון לסוף שנת 2022 לחברה ישנן מספר תרופות מקור
באוקטובר 2023 חתמה טבע על הסכם עם חברת התרופות סאנופי לשיתוף פעולה בהמשך פיתוח תרופה של טבע למחלת קרוהן ולקוליטיס, שנמצאת בשלב שני של ניסוי קליני.
לפי ההסכם עלויות המשך הפיתוח יתחלקו שווה בשווה בין טבע לסאנופי, ובנוסף תקבל טבע 500 מיליון דולר במזומן, עוד 600 מיליון דולר עם הגעת התרופה לשלב שלישי של ניסוי קליני ועוד 400 מיליון דולר עם השקת התרופה.
החברות יתחלקו שווה בשווה בהכנסות ממכירת התרופה.
נכון לשנת 2022 ההכנסות מתרופות המקור ירדו בצורה חדה.
מכירות הקופקסון ירדו לחמש מאות מיליון דולר בלבד לשנת 2022 לעומת יותר מארבעה מיליארד בשנת 2015.
מכירות האזילקט ירדו מ-384 מיליון דולר בשנת 2015 לפחות מ-100 מיליון דולר בשנת 2022.
מכירות הנוביגיל ירדו מ-380 מיליון דולר בשנת 2015 לפחות מ-60 מיליון דולר בשנת 2022. מכירות ה-ProAir ירדו מ-550 מיליון דולר בשנת 2015 לפחות מ-400 מיליון דולר בשנת 2022. מכירות Qvar ירדו מ-400 מיליון דולר בשנת 2015 לפחות מ-100 מיליון דולר בשנת 2022.
נכון לשנת 2022 טבע היא החברה הגדולה בעולם במכירת תרופות גנריות.
עיקר פעילותה בתחום נובע מרכישות ענק שביצעה במשך השנים.
בשנים 2015–2022 טבע התקשתה להגיע לשולי רווחיות משמעותיים כתוצאה מפעילותה בתחום.
ביולי 2022 החברה הודיעה לראשונה זה שנים על צמיחה של ארבעה אחוז בשנה בליבת הפעילות, מנכל החברה קאר שולץ הודיע כי "אנחנו רואים כי שוק הגנריקה הוא עדיין עצום ובעשור הקרוב יפוגו פטנטים על תרופות בשווי של 400 מיליארד דולר.
אנחנו רוצים להיות ב־80% מהתרופות הגדולות שמאבדות את הפטנט וזה אפשרי כי יש לנו כיום 1,100 מוצרים בפיתוח בתחום זה.
חשוב לנו גם להיות הראשונים שמגישים את הבקשה לאישור הגנריקה כי בתקופת הבלעדיות משיגים נתחי שוק גדולים".
התרופות שצפויות להחליף את הקופקסון
תרופת הדגל של החברה לאחר עידן הקופקסון היא Ajovy, המטפלת בתסמיני מיגרנה.
התרופה אושרה על ידי ה-FDA בשנת 2018 ומאז סוף שנת 2019 משווקת גם באירופה ואוסטרליה, ניתנת באופן בלעדי על ידי טבע באמצעות מזרק: אחת לחודש או לשלושה חודשים בהתאם למינון.
בניגוד לציפיות החברה כי התרופה תהווה תחליף להכנסות מקופקסון, נכון לסוף שנת 2022 מכירות התרופה צפויות לעמוד על כארבע מאות מיליון דולר בלבד לשנה.
אוסטדו (Austedo) משמשת לטיפול בכוריאה ובדיסקינזיה מאוחרת במבוגרים.
במאי וביוני 2022 הגיעה החברה להסכמים עם לופין ועם אורובינדו בתביעות פטנטים על התרופה.
התרופה צפויה להוות תחליף חלקי להכנסות מקופקסון ומכירותיה צפויות לעמוד על כשמונה מאות מיליון דולר בשנת 2022.
בעשור הראשון של המאה העשרים ואחת חברת טבע הכינה תוכנית אסטרטגית לצמיחה עתידית מתוך הבנה כי רווחיות החברה תיפגע משמעותית לאחר תום תקופת הפטנט של תרופת הדגל קופקסון.
כחלק מהתוכנית החלה לרכוש חברות קטנות יותר אשר מייצרות תרופות גנריות במטרה להישאר החברה הגדולה בעולם בתחום.
בשיא התוכנית, טבע הציעה לרכוש את חברת התרופות מיילן לפי שווי שוק של 40 מיליארד דולר (שווי שוק אשר גבוה כמעט פי שמונה משוויה הנוכחי של חברת טבע).
ההצעה הוגדרה על ידי בעלי המניות של מיילן כהצעה עוינת ונדחתה על הסף.
רשימת החברות שנרכשו על ידי טבע
בשנות ה-80 של המאה ה-20 נרכשו בידי "טבע" החברות הישראליות הגדולות "איקפארם" (שהייתה בבעלות "כור תעשיות") ו"אביק".
אז היא החלה להיסחר בבורסת נאסד"ק (בשנת 2012 עברה להיסחר בבורסת לניירות ניו יורק).
בשנות ה-90 של המאה ה-20 החלה בהתרחבות בינלאומית, בשנת 1996 לבדה רכשה 4 חברות וסך מחזור המכירות היה לראשונה מעל מיליארד דולר בשנה.
בעשור הראשון של המאה ה-21 רכשה טבע כמה חברות תרופות זרות גדולות והפכה לחברה רב לאומית.
היא קנתה את חברת נובופארם (Novopharm) הקנדית בשנת 2000, ובתחילת 2004, רכשה את סיקור (Sicor) האמריקנית תמורת 3.4 מיליארד דולר.
ביולי 2005 הודיעה טבע על הרכישה הגדולה בתולדות המשק הישראלי - תמורת 7.4 מיליארד דולר קנתה החברה את יצרנית התרופות הגנריות האמריקנית איווקס (Ivax).
בכך שבה החברה למעמדה כיצרנית הגנרית הגדולה בעולם, אחר שלמשך זמן מה נטלה ממנה תואר זה מתחרתה נוברטיס.
הרכישה הושלמה ב-26 בינואר 2006. למימון הרכישה הנפיקה טבע איגרות חוב בסך של 2.75 מיליארד דולר.
ביולי 2008 חתמה טבע על עסקה לרכישת חברת התרופות הגנריות האמריקנית באר (Barr Pharmaceuticals), תמורת 7.46 מיליארד דולר במזומן ובמניות, וכן נטלה על עצמה טבע את החוב של באר, בסך 1.5 מיליארד דולר.
במרץ 2010 הודיעה החברה על רכישת חברת התרופות הגרמנית רציופארם (Ratiopharm) תמורת 3.625 מיליארד אירו, מה שצפוי היה להגדיל את מכירותיה השנתיות באירופה בכ-2 מיליארד דולר.
עם השלמת הרכישה הפכה "טבע" לחברה הגנרית הגדולה באירופה.
בינואר 2011 הודיעה טבע על רכישת חברת התרופות אינפרמסה (Infarmasa).
מדובר באחת מ-10 מחברות התרופות הגדולות בפרו עם למעלה מ-600 תרופות מקור ותרופות גנריות.
טבע לא ציינה את היקפה הכספי של העסקה אולם הוא מוערך במאות מיליוני דולרים.
הרכישה חיזקה את מעמדה של טבע באמריקה הלטינית בתחום האנטיביוטיקה והפכה אותה לחברת התרופות השנייה בגודלה במדינה במונחי מכירות.
ביולי 2011 השלימה טבע את רכישת חברת התרופות היפנית TAIYO תמורת 934 מיליון דולר במזומן.
החברה הנרכשת היא חברת התרופות הגנרית השלישית בגודלה ביפן עם מכירות שנתיות של 550 מיליון דולר בשנת 2010.
באוקטובר 2011 השלימה טבע את רכישת חברת התרופות האמריקנית ספאלון (Cephalon) תמורת 6.8 מיליארד דולר במזומן.
מדובר בפעם הראשונה שבה רכשה טבע חברה אשר מתמחה במוצרי מקור.
הכנסותיה של ספאלון בשנת 2010 הסתכמו ב-2.8 מיליארד דולר.
קו המוצרים של החברה ממוקד במספר תחומי טיפול, בין היתר בהפרעות שינה, הפרעות עצביות, מחלות סרטן שונות וטיפול בכאבים.
החתימה על עסקת הרכישה בוצעה במאי 2011.